Мога ли да започна работа на граждански договор, докато съм в майчинство?




Работеща майка
==============

 

Лицата, които са осигурени за общо заболяване и майчинство, имат право на парично обезщетение за бременност и раждане, за отглеждане на дете до 2-годишна възраст при условията, размерите и сроковете, определени в чл. 48а – чл. 54 от Кодекса за социално осигуряване (КСО).  

Извършването на дейност по граждански договор от самоосигуряващо се лице предполага получаване на възнаграждение и задължение за внасяне на осигурителни вноски за държавното обществено осигуряване (за фонд “Пенсии” и фонд “Общо заболяване и майчинство”) и допълнителното задължително пенсионно осигуряване. Обстоятелството, че самоосигуряващото се лице упражнява трудова дейност и през период, който се включва в срока на обезщетението за бременност и раждане,за отглеждане на дете до 2-годишна възраст се посочва в декларация обр. № 1, съгласно Наредба № Н-8 от 29 декември 2005 г., издадена от министъра на финансите, за съдържанието, сроковете, начина и реда на подаване и съхранение на данни от работодателите, осигурителите за осигурените при тях лица, както и от самоосигуряващите се лица. При това положение самоосигуряващото се лице няма право на парично обезщетение за бременност и раждане, за отглеждане на дете до 2-годишна възраст за периода, през който упражнява трудова дейност, за която е осигурено за общо заболяване и майчинство. Ако дейността по граждански договор е различна от дейността, за която самоосигуряващото се лице е регистрирано, върху доходите по гражданския договор не се дължат осигурителни вноски за фонд “Общо заболяване и майчинство” и извършването на такава дейност не е пречка за получаване на паричното обезщетение.  

Горното важи само в хипотезата, когато работещата майка е самоосигуряващо се лице.  

Поздрави,  

адв. Николина Митова  

0898 303092


